pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รัฐมนตรีเกษตรฯ เป็นประธานในพิธีรับพระราชทานเครื่องราชอิสริยาภรณ์ชั้นสายสะพาย ประจำปี 2560
วันจันทร์ที่ 26 มีนาคม 2561
รัฐมนตรีเกษตรฯ เป็นประธานในพิธีรับพระราชทานเครื่องราชอิสริยาภรณ์ชั้นสายสะพาย ประจําปี 2560
รัฐมนตรีเกษตรฯ เป็นประธานในพิธีรับพระราชทานเครื่องราชอิสริยาภรณ์ชั้นสายสะพาย ประจําปี 2560 ให้แก่ข้าราชการหน่วยงานในสังกัดกระทรวงเกษตรและสหกรณ์
วันนี้ (24 มี.ค.61) เวลา 10.00 น.นายกฤษฎา บุญราช รัฐมนตรีว่าการกระทรวงเกษตรและสหกรณ์ เป็นประธานในพิธีรับพระราชทานเครื่องราชอิสริยาภรณ์ ชั้นสายสะพาย ประจําปี 2560 ต่อหน้าพระฉายาลักษณ์สมเด็จพระเจ้าอยู่หัว ณ หอประชุมชูชาติ กําภู สถาบันพัฒนาการชลประทาน กรมชลประทาน อ.ปากเกร็ด จ.นนทบุรี ให้แก่หน่วยงานในสังกัดกระทรวงเกษตรและสหกรณ์ โดยมี นายเลิศวิโรจน์ โกวัฒนะ ปลัดกระทรวงเกษตรและสหกรณ์ กล่าวรายงาน พร้อมด้วยผู้บริหาร ผู้เข้ารับพระราชทานเครื่องอิสริยาภรณ์ และเจ้าหน้าที่ที่เกี่ยวข้องเข้าร่วมพิธีในครั้งนี้ โอกาสนี้ได้จุดธูปเทียนบูชาพระรัตนตรัย ทําความเคารพธงชาติ และพระฉายาลักษณ์ ก่อนเริ่มพิธีรับมอบ
รัฐมนตรีว่าการกระทรวงเกษตรและสหกรณ์ กล่าวว่า ตามที่สมเด็จพระเจ้าอยู่หัวมหาวชิราลงกรณ บดินทรเทพยวรางกูร ทรงพระกรุณาได้ทรงพระกรุณาโปรดเกล้าโปรดกระหม่อมพระราชทานเครื่องราชอิสริยาภรณ์ ชั้นสายสะพาย ประจําปี 2560 เนื่องในโอกาสพระราชพิธีเฉลิมพระชนมพรรษา วันที่ 28 กรกฎาคม 2560 ซึ่งได้มีการประกาศรายชื่อผู้ที่ได้รับพระราชทานเครื่องราชอิสริยาภรณ์ รวมทั้งสิ้น 15,041 คน ในราชกิจจานุเบกษาแล้วนั้น สํานักพระราชวังได้แจ้งว่าทรงพระกรุณาโปรดเกล้าโปรดกระหม่อมให้จัดส่งเครื่องราชอิสริยาภรณ์ทุกชั้นตรา ไปยังผู้ได้รับพระราชทานโดยไม่ต้องเข้าเฝ้าทูลละอองธุลีพระบาทรับพระราชทาน นายกรัฐมนตรี (พลเอกประยุทธ์ จันทร์โอชา) จึงได้เห็นชอบให้ส่วนราชการพิจารณาดําเนินการจัดพิธีรับพระราชทานเครื่องราชอิสริยาภรณ์ต่อหน้าพระฉายาลักษณ์สมเด็จพระเจ้าอยู่หัวฯ เพื่อเป็นเกียรติให้กับผู้ได้รับพระราชทาน รวมทั้งเป็นการถวายพระเกียรติตามขั้นตอนปฏิบัติฯ ดังนั้น กระทรวงเกษตรและสหกรณ์ โดยกองการเจ้าหน้าที่ จึงดําเนินงานในการจัดพิธีในครั้งนี้ขึ้น โดยมีข้าราชการกระทรวงเกษตรและสหกรณ์ที่ได้รับพระราชทานเครื่องราชอิสริยาภรณ์ ชั้นสายสะพาย ประจําปี 2560 รวมทั้งสิ้น 781 ราย ประกอบด้วย ชั้นตรามหาปรมาภรณ์ช้างเผือก จํานวน 6 ราย ชั้นตรามหาวชิรมงกุฎ จํานวน 36 ราย ชั้นตราประถมาภรณ์ช้างเผือก จํานวน 226 ราย และชั้นตราประถมาภรณ์มงกุฎไทย จํานวน 513 ราย
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-นายกรัฐมนตรีอวยพรคนไทยและคนไทยเชื้อสายจีน เนื่องในเทศกาลตรุษจีน  พร้อมห่วงใยสุขภาพประชาชนเกี่ยวกับค่าฝุ่นละออง กำชับมาตรการสำหรับโรงงานอุตสาหกรรม
วันพุธที่ 6 กุมภาพันธ์ 2562
นายกรัฐมนตรีอวยพรคนไทยและคนไทยเชื้อสายจีน เนื่องในเทศกาลตรุษจีน  พร้อมห่วงใยสุขภาพประชาชนเกี่ยวกับค่าฝุ่นละออง กําชับมาตรการสําหรับโรงงานอุตสาหกรรม
นายกรัฐมนตรีอวยพรคนไทยและคนไทยเชื้อสายจีน เนื่องในเทศกาลตรุษจีน  พร้อมห่วงใยสุขภาพประชาชนเกี่ยวกับค่าฝุ่นละออง กําชับมาตรการสําหรับโรงงานอุตสาหกรรม
วันนี้ (5 มกราคม 2562) เวลา 14.15 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี ให้สัมภาษณ์ภายหลังการประชุมคณะรัฐมนตรี ดังนี้
นายกรัฐมนตรีกล่าวอวยพรเนื่องในเทศการตรุษจีนว่า ขอให้พี่น้องทั้งชาวไทยและชาวไทยเชื้อสายจีน โชคดี มีเงินมีทองใช้ มีความสุขกันทั่วหน้า สุขภาพร่างกายแข็งแรง ขอให้มีความสุขทุกคน ทั้งนี้ ขอให้ข้าราชการดูแลความสงบเรียบร้อยในห้วงเวลานี้ หากมีส่วนไหนต้องการการแก้ไข ให้เร่งดําเนินการช่วยเหลือทันที เพื่อประชาชนมีความเป็นอยู่ที่ดีและประเทศมีความเจริญก้าวหน้า ขอให้พี่น้องประชาชนมาร่วมด้วยช่วยกัน เพราะทุกคนคือความหวังของประเทศ จึงต้องร่วมมือกันทุกภาคส่วน
จากนั้น นายกรัฐมนตรีได้กล่าวถึงมาตรการแก้ไขปัญหาค่าฝุ่นละอองเกินมาตรฐาน PM 2.5 และ PM 10 นั้นว่า อยู่ในระหว่างการแก้ไขปัญหา ทั้งมาตรการระยะสั้น ระยะกลาง และระยะยาว อาทิ การฉีดน้ํา แสดงให้เห็นถึงความร่วมมือร่วมใจกันในการแก้ไขปัญหาสิ่งแวดล้อม ซึ่งหลายภาคส่วนได้เข้ามามีส่วนร่วม เช่น ภาคอุตสาหกรรมที่เปิดปิดเป็นเวลา ทั้งนี้ มีโรงงานกว่า 1,700 โรงงานที่มีความเสี่ยง และกว่า 600 โรงงานที่ต้องปรับปรุง เช่น กระบวนการให้ความร้อนของบอยเลอร์ ที่ใช้เชื้อเพลิงถ่านหินในการต้มน้ําให้ความร้อน ส่วนนี้ต้องควบคุมให้มากที่สุด และขอความร่วมมือไปยังพี่น้องเกษตรกร ไม่เผาหลังการเก็บเกี่ยวพืชเกษตร สําหรับรถบริการขนส่งมวลชน 2,000 กว่าคัน กําลังเร่งแก้ไขปัญหาควันดําจากท่อไอเสีย โดยให้แก้ไขหม้อกรอง ไส้กรองอากาศ รวมถึงการใช้น้ํามันที่ลดมลภาวะ สําหรับการปิดโรงเรียนเด็กเล็กนั้น รัฐบาลมีความเป็นห่วงเด็กมีภูมิต้านทานต่ํากว่าผู้ใหญ่ ซึ่งรัฐบาลมีมาตรการดูแลประชาชนทุกช่วงวัย ขอให้ทุกฝ่ายร่วมมือช่วยกันลดฝุ่นละอองให้ได้
ในส่วนแผนระยะยาวในการแก้ไขปัญหาฝุ่นนั้น มีการขยายเส้นทางรถไฟฟ้าหลายเส้นทาง เพื่อลดปริมาณรถยนต์ที่ทําให้จราจรติดขัดและปล่อยควันไอเสียออกมา โดยได้มอบหมายให้กระทรวงคมนาคมเร่งดําเนินการตรวจสอบและติดตามผลต่อไป
....................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีออกข้อสั่งการนายกรัฐมนตรี มาตราการเร่งด่วนสำหรับการแก้ไขปัญหาจากโรคติดเชื้อไรรัสโคโรนา 2019 หรือโควิด 2019
วันเสาร์ที่ 14 มีนาคม 2563
นายกรัฐมนตรีออกข้อสั่งการนายกรัฐมนตรี มาตราการเร่งด่วนสําหรับการแก้ไขปัญหาจากโรคติดเชื้อไรรัสโคโรนา 2019 หรือโควิด 2019
นายกรัฐมนตรีออกข้อสั่งการนายกรัฐมนตรี มาตราการเร่งด่วนสําหรับการแก้ไขปัญหาจากโรคติดเชื้อไรรัสโคโรนา 2019 หรือโควิด 2019
วันนี้ (3 มี.ค. 2563) เวลา 14.00 น. ณ ตึกบัญชการ 1 ทําเนียบรัฐบาล พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้แถลงต่อสื่อมวลชนหลังการประชุมคณะรัฐมนตรี ถึงมาตราการในการควบคุมโรคติดเชื้อไวรัสโคโรนา 2019 หรือโรคโควิด 2019 ว่า ได้มีข้อสั่งมาตรการระยะเร่งด่วน ในการแก้ไขปัญหาจากโรคติดเชื้อไวรัสโควิด 19 ในการระงับหรือเลื่อนการเดินทางไปศึกษา ดูงาน อบรม หลักสูตร หรือมีประชุม ในประเทศที่มีการระบาดของเชื้อไวรัสโควิด 2019 หรือผู้ที่เพิ่งเดินทางกลับมาจากกลุ่มประเทศเสี่ยงให้มีการติดตามเฝ้าระวัง และสังเกตอาการตนเองที่บ้าน หรือโรงพยาบาลเป็นเวลา 14 วัน รวมทั้งหลีกเลี่ยงการจัดกิจกรรมที่มีคนจํานวนมาก ไม่ว่าจะเป็นการประชุม หรือการท่องเที่ยวและกีฬา เพื่อลดความเสี่ยงในการติดเชื้อเพิ่มมากขึ้น และในกรณีที่มีคนไทยในประเทศเกาหลีใต้มีความประสงค์ที่จะเดินทางกลับมานั้น รัฐบาลจะมีการประชุมหารือเพื่อหามาตรการรองรับที่เหมาะสมในวันพรุ่งนี้
นอกจากนี้ รัฐบาลได้กําชับโรงงานที่ผลิตหน้ากากอนามัยให้เร่งกําลังการผลิต โดยทั้ง 11 โรงงานสามารถผลิตรวมกันทั้งสิ้นอยู่ที่ประมาณ 36 ล้านชิ้นต่อเดือน เฉลี่ยแล้ววันละประมาณ 1 ล้านชิ้น ซึ่งในการผลิตหน้ากากอนามัยนั้นจําเป็นที่จะต้องใช้วัสดุที่นําเข้าจากจีน ไต้หวัน และอินโดนีเซีย รัฐบาลจึงมอบหมายให้กระทรวงพาณิชย์ติดตามสถานการณ์อย่างใกล้ชิดเพื่อให้มีวัสดุที่เพียงพอต่อการผลิต ในส่วนของการจัดสรรปันส่วนหน้ากากอนามัย ซึ่งกระทรวงสาธารณสุขจะต้องใช้สําหรับการแพทย์จํานวนประมาณ 350,000 ชิ้นต่อวัน รวมถึงการกระจายหน้ากากอนามัยให้ร้านสะดวกซื้อและร้านค้าทั่วไป ด้วย
นายกรัฐมนตรียังเตือนถึงการกักตุนหน้ากากอนามัยไว้ไม่ว่าจะเพื่อการส่งออกไปต่างประเทศ หรือการนํามาขายเกินราคา นั้น ถือเป็นความผิด และจะดําเนินคดีกับผู้ที่กระทําผิด ซึ่งตอนนี้มีผู้ทุกดําเนินคดีไปแล้ว 51 ราย ในส่วนรัฐบาลเองจะมีการจัดทําโครงการหน้ากากอนามัยที่ทํามาจากผ้าที่สามารถซักได้ หรือที่เรียกว่า หน้ากากทางเลือก ซึ่งกระทรวงสาธารณสุขได้มีการรับรองแล้วว่า สามารถป้องกันการติดเชื้อและการแพร่กระจายโควิด 2019 ได้ โดยจะมีการเร่งการผลิตภายใน 10 วันให้ได้จํานวน 50 ล้านชิ้น เพื่อกระจายไปสู่ท้องถิ่นและประชาชนทั่วไป ที่สําคัญ ต้องขอความร่วมมือประชาชนในการทิ้งหน้ากากอนามัยที่ใช้แล้วอย่างถูกต้อง เนื่องจากเป็นขยะติดเชื้อ ทุกคนจะต้องช่วยกันระมัดระวังเพื่อสุขภาพของพวกเราทุกคน
รัฐบาลไทย-ข่าวทำเนียบรัฐบาล-พลเอก ธนะศักดิ์ ปฏิมาประกร เป็นประธานประกอบพิธีทอดผ้าพระกฐินพระราชทานของกระทรวงการต่างประเทศ ณ วัดอินโด - กัมพูชา
วันเสาร์ที่ 27 ตุลาคม 2561
พลเอก ธนะศักดิ์ ปฏิมาประกร เป็นประธานประกอบพิธีทอดผ้าพระกฐินพระราชทานของกระทรวงการต่างประเทศ ณ วัดอินโด - กัมพูชา
พลเอก ธนะศักดิ์ ปฏิมาประกร เป็นประธานประกอบพิธีทอดผ้าพระกฐินพระราชทานของกระทรวงการต่างประเทศ ณ วัดอินโด - กัมพูชา
วันนี้ (วันเสาร์ที่ 27 ตุลาคม 2561) เวลา 09.00 น. พลเอก ธนะศักดิ์ ปฏิมาประกร รองหัวหน้าคณะรักษาความสงบแห่งชาติ และประธานที่ปรึกษาคณะกรรมการที่ปรึกษาผู้ทรงคุณวุฒิพิเศษของนายกรัฐมนตรี ได้เดินทางมา เป็นประธานประกอบพิธีทอดผ้าพระกฐินพระราชทานของกระทรวงการต่างประเทศ ณ วัดอินโด - กัมพูชา กรุงพนมเปญ ประเทศกัมพูชา โดยมีสมเด็จอภิสิริสุคนธามหาสังฆราชาธิบดี บัว กรี สมเด็จพระสังฆราช (ธรรมยุตินิกาย) แห่งราชอาณาจักรกัมพูชา เป็นประธานฝ่ายสงฆ์ และมีแขกเกียรติยศ ฝ่ายกัมพูชาประกอบด้วย นาย ฮอร์ นัมฮง รองนายกรัฐมนตรี นาง เอียด โซเภีย รัฐมนตรีช่วยว่าการกระทรวงต่างประเทศ นาย ฮัน ชวน นารอน รัฐมนตรีว่าการกระทรวงศึกษาเยาวชนและกีฬา นาย วา คิม ฮอง รัฐมนตรีอาวุโส และข้าราชการชั้นผู้ใหญ่ทั้งสองฝ่าย รวมทั้งประชาชนชาวกัมพูชาเข้าร่วมพิธี ท่ามกลางบรรยากาศแห่งมิตรภาพ และความร่วมมือของทั้งสองประเทศ ซึ่งถือเป็นการกระชับความสัมพันธ์ระหว่างไทย และกัมพูชา ในทุกมิติ ทั้งระดับประชาชน และระดับรัฐบาลให้แน่นแฟ้นมากยิ่งขึ้น และเป็นโอกาสในการเสริมสร้างความร่วมมืออันดีในอนาคต
รัฐบาลไทย-ข่าวทำเนียบรัฐบาล-ทส.จัดสัมมนาเรื่อง"การขับเคลื่อนนโยบายและแผนการส่งเสริมและรักษาคุณภาพสิ่งแวดล้อมแห่งชาติ พ.ศ. 2560 - 2579 สู่สังคมที่เป็นมิตรกับสิ่งแวดล้อม"
วันอังคารที่ 23 มกราคม 2561
ทส.จัดสัมมนาเรื่อง"การขับเคลื่อนนโยบายและแผนการส่งเสริมและรักษาคุณภาพสิ่งแวดล้อมแห่งชาติ พ.ศ. 2560 - 2579 สู่สังคมที่เป็นมิตรกับสิ่งแวดล้อม"
ทส.จัดสัมมนาเรื่อง"การขับเคลื่อนนโยบายและแผนการส่งเสริมและรักษาคุณภาพสิ่งแวดล้อมแห่งชาติ พ.ศ. 2560 - 2579 สู่สังคมที่เป็นมิตรกับสิ่งแวดล้อม"
วันนี้ (22 มกราคม 2561) ทส. จัดการสัมมนา"การขับเคลื่อนนโยบายและแผนการส่งเสริมและรักษาสิ่งแวดล้อมแห่งชาติ พ.ศ. 2560 - 2579 สู่สังคมที่เป็นมิตรกับสิ่งแวดล้อม เพื่อเผยแพร่ประชาสัมพันธ์และสร้างการรับรู้ให้ทุกภาคส่วนเข้ามามีส่วนร่วมและให้ความร่วมมือในการขับเคลื่อนเพื่อให้บรรลุวิสัยทัศน์ของนโยบายและแผนฯ พ.ศ. 2560 - 2579 ณ ห้องเมย์แฟร์ บอลลูม C ชั้น 11 โรงแรม เดอะ เบอร์เคลีย์ ประตูน้ํา กทม.
ในโอกาสนี้ได้รับเกียรติจาก พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานเปิดการสัมมนาและได้ฝากถึงข้าราชการและเจ้าหน้าที่ของกระทรวงทรัพยากรธรรมชาติและสิ่งแวดล้อมให้พิทักษ์และรักษาทรัพยากรธรรมชาติและสิ่งแวดล้อมให้ดี เพราะมันจะสร้างมูลค่ามหาศาลทางเศรษฐกิจให้กับประเทศชาติได้ เนื่องจากรายได้ที่ได้มาจากนักท่องเที่ยว ส่วนมากเขาจะมาเที่ยวในสถานที่ท่องเที่ยวทางธรรมชาติ เช่น อุทยานทั้งทางบกและทางน้ํา เป็นต้น
การจัดสัมมนาในครั้งนี้เป็นการนําเสนอในมุมมองบทบาทของภาคส่วนต่างๆ
ในการร่วมสร้างสังคมที่เป็นมิตรกับสิ่งแวดล้อม โดยมีผู้เข้าร่วมการสัมมนาจาก ผู้แทนหน่วยงานภาครัฐ ภาคเอกชน ภาคประชาสังคม สถาบันการศึกษา และสื่อมวลชน ประมาณ 200 คน และการเสวนาโดยผู้ทรงคุณวุฒิและผู้เชี่ยวชาญจากภาครัฐและเอกชน โดยภายในงานแบ่งเป็น 3 ช่วงคือ
• ช่วงที่ 1 เป็นการนําเสนอนโยบายและแผนการส่งเสริมและรักษาคุณภาพ
สิ่งแวดล้อมแห่งชาติ พ.ศ. 2560 - 2579 โดยรองเลขาธิการสํานักงานนโยบายและแผนทรัพยากรธรรมชาติและสิ่งแวดล้อม นางอัษฎาพร ไกรพานนท์
• ช่วงที่ 2 การเสวนาในหัวข้อ"บทบาทของภาคส่วนต่างๆในการร่วมสร้าง
สังคมที่เป็นมิตรกับสิ่งแวดล้อม" โดยผู้ทรงคุณวุฒิและผู้เชี่ยวชาญจากภาครัฐและภาคเอกชน อาทิ สถาบันธรรมรัฐเพื่อการพัฒนาสังคมและสิ่งแวดล้อม สถาบันสิ่งแวดล้อมอุตสาหกรรมสภาอุตสาหกรรมแห่งประเทศไทย เป็นต้น
• เปิดเวทีเสวนาแสดงความคิดเห็นและข้อเสนอแนะจากผู้เข้าร่วมการเสวนา
รัฐบาลไทย-ข่าวทำเนียบรัฐบาล-“ยุติธรรม” สานพลังด้านกฎหมายพร้อมขับเคลื่อนการดำเนินงานกองทุนหมู่บ้านฯ เพื่อประชาชน
วันจันทร์ที่ 31 กรกฎาคม 2560
“ยุติธรรม” สานพลังด้านกฎหมายพร้อมขับเคลื่อนการดําเนินงานกองทุนหมู่บ้านฯ เพื่อประชาชน
กระทรวงยุติธรรม สานพลังด้านกฎหมายพร้อมขับเคลื่อนการดําเนินงานกองทุนหมู่บ้านฯ เพื่อประชาชน
เมื่อวันพฤหัสบดีที่ ๒๗ กรกฎาคม ๒๕๖๐ เวลา ๑๐.๓๐ น.
ณ ห้องปริ๊นซ์แกรนด์บอลรูม ชั้น ๑๑ โรงแรมปริ๊นพาเลซ กรุงเทพฯ
นายวัลลภ นาคบัว ผู้อํานวยการสํานักงานกิจการยุติธรรม
เป็นผู้แทนกระทรวงยุติธรรม ร่วมลงนามบันทึกข้อตกลงความร่วมมือ (MOU)
การพัฒนาศักยภาพเพื่อยกระดับกองทุนหมู่บ้านและชุมชนเมือง
ร่วมกับสํานักงานคุ้มครองสิทธิและช่วยเหลือทางกฎหมายแก่ประชาชน
สํานักงานกองทุนหมู่บ้านและชุมชนเมืองแห่งชาติ กรมบัญชีกลาง กรมพัฒนาธุรกิจการค้า
และคณะกรรมการดิจิทัลเพื่อเศรษฐกิจและสังคมแห่งชาติ
ในโอกาสครบรอบ ๑๖ ปี กองทุนหมู่บ้านและชุมชนเมืองแห่งชาติ
“๑๖ ปี กองทุนหมู่บ้านเพื่อประชาชน : สู่ความมั่นคง มั่งคั่ง และยั่งยืน”
เพื่อผนึกกําลังขับเคลื่อนการสร้างระบบเศรษฐกิจและสังคมฐานราก
เสริมสร้างการแก้ไขปัญหาของหมู่บ้านและชุมชนให้สามารถพึ่งพาตนเองได้อย่างยั่งยืน
ทั้งนี้ ภารกิจของหน่วยงานภาคีภายใต้บันทึกข้อตกลงฯ มีดังนี้
1. สนับสนุนช่วยเหลือและให้คําปรึกษาแนะนําในการปฏิบัติงานเผยแพร่ความรู้
ให้แก่คณะกรรมการกองทุนหมู่บ้านและชุมชนเมืองและกลุ่มเป้าหมายตามที่กําหนด
2. สนับสนุนวิทยากรในการเผยแพร่ความรู้ตลอดจนข้อมูลข่าวสารของหน่วยงาน
ให้แก่คณะกรรมการกองทุนหมู่บ้านและชุมชนเมืองและกลุ่มเป้าหมายตามที่กําหนด
3. สนับสนุนวิทยากรในการประชุม สัมมนาหรือปฏิบัติงานเพื่อประโยชน์ต่อการพัฒนาความรู้ ความเข้าใจ
ของคณะกรรมการกองทุนหมู่บ้านและชุมชนเมืองและกลุ่มเป้าหมายตามที่กําหนด
4. ร่วมจัดทําแผนพัฒนาความรู้ที่เกี่ยวข้องตลอดจนการแลกเปลี่ยนข้อมูลข่าวสาร
เพื่อพัฒนาศักยภาพและยกระดับกองทุนหมู่บ้านและชุมชนเมืองและกลุ่มเป้าหมายตามที่กําหนด
รัฐบาลไทย-ข่าวทำเนียบรัฐบาล-ครม.อนุมัติการจัดทำบันทึกความร่วมมือก่อตั้ง KOSEN ในไทย และสนับสนุนนักเรียนไทยไปศึกษาต่อ KOSEN ที่ญี่ปุ่น
วันพุธที่ 22 สิงหาคม 2561
ครม.อนุมัติการจัดทําบันทึกความร่วมมือก่อตั้ง KOSEN ในไทย และสนับสนุนนักเรียนไทยไปศึกษาต่อ KOSEN ที่ญี่ปุ่น
สรุปมติคณะรัฐมนตรี เมื่อวันที่ 21 สิงหาคม 2561 ในส่วนที่เกี่ยวข้องกับการศึกษา คือ อนุมัติการจัดทําบันทึกความร่วมมือว่าด้วยการพัฒนาทรัพยากรมนุษย์ด้านอุตสาหกรรม
สรุปมติคณะรัฐมนตรีเมื่อวันที่21สิงหาคม2561ในส่วนที่เกี่ยวข้องกับการศึกษาคือ อนุมัติการจัดทําบันทึกความร่วมมือว่าด้วยการพัฒนาทรัพยากรมนุษย์ด้านอุตสาหกรรม ระหว่างกระทรวงศึกษาธิการของไทย และกระทรวงศึกษาธิการ วัฒนธรรม กีฬา วิทยาศาสตร์ และเทคโนโลยี แห่งประเทศญี่ปุ่น
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ กล่าวว่า คณะรัฐมนตรีมีมติอนุมัติตามที่กระทรวงศึกษาธิการเสนอ ดังนี้
1. อนุมัติการจัดทําบันทึกความร่วมมือว่าด้วยการพัฒนาทรัพยากรมนุษย์ด้านอุตสาหกรรมระหว่างกระทรวงศึกษาธิการแห่งราชอาณาจักรไทยและกระทรวงศึกษาธิการ วัฒนธรรม กีฬา วิทยาศาสตร์ และเทคโนโลยี แห่งประเทศญี่ปุ่น (Memorandum of Cooperation on Industrial Human Resource Development between the Ministry of Education of the Kingdom of Thailand and the Ministry of Education, Culture, Sports, Science and Technology of Japan) ทั้งนี้ หากก่อนลงนามมีความจําเป็นต้องปรับปรุงแก้ไขบันทึกความร่วมมือฯ ในส่วนที่มิใช่สาระสําคัญ ให้กระทรวงศึกษาธิการหารือกับกรมสนธิสัญญาและกฎหมาย กระทรวงการต่างประเทศ เพื่อพิจารณาดําเนินการในเรื่องนั้น ๆ โดยไม่ต้องนําเสนอคณะรัฐมนตรีพิจารณาอีกครั้ง
2. อนุมัติให้รัฐมนตรีว่าการกระทรวงศึกษาธิการ หรือผู้แทนเป็นผู้ลงนามในบันทึกความร่วมมือว่าด้วยการพัฒนาทรัพยากรมนุษย์ด้านอุตสาหกรรมไทย – ญี่ปุ่น
สาระสําคัญของบันทึกความร่วมมือฯเป็นการระบุความร่วมมือด้านการศึกษา ที่แสดงความมุ่งมั่นระหว่างไทยและญี่ปุ่นในการผลักดันความร่วมมือเพื่อพัฒนาศักยภาพของบุคลากรของไทยให้สอดคล้องกับการพัฒนาประเทศ โดยการดําเนินการสองประเด็นหลัก ได้แก่1) การก่อตั้งสถาบันการศึกษารูปแบบโคเซน (KOSEN) ในประเทศไทย และสนับสนุนนักเรียนนักศึกษาไทยในการไปศึกษาต่อ ณ สถาบันโคเซน (KOSEN) ประเทศญี่ปุ่น2) ส่งเสริมการแลกเปลี่ยนนักเรียนนักศึกษาระหว่างไทยและญี่ปุ่นให้เพิ่มมากขึ้น
Written byบัลลังก์ โรหิตเสถียร
Photo Credit
Rewriter/Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล- รมต.นร.สุวิทย์ฯ เป็นประธานการประชุมคณะกรรมการกองทุนหมู่บ้านและชุมชนเมืองแห่งชาติ ครั้งที่ 1/2560
วันศุกร์ที่ 23 มิถุนายน 2560
รมต.นร.สุวิทย์ฯ เป็นประธานการประชุมคณะกรรมการกองทุนหมู่บ้านและชุมชนเมืองแห่งชาติ ครั้งที่ 1/2560
รมต.นร.สุวิทย์ฯ เป็นประธานการประชุมคณะกรรมการกองทุนหมู่บ้านและชุมชนเมืองแห่งชาติ ครั้งที่ 1/2560
วันนี้ (23 มิถุนายน 2560) เวลา 14.30 น. ณ ห้องประชุม 301 ชั้น 3 ตึกบัญชาการ 1 ทําเนียบรัฐบาล นายสุวิทย์ เมษินทรีย์ รัฐมนตรีประจําสํานักนายกรัฐมนตรี เป็นประธานการประชุมคณะกองทุนหมู่บ้านและชุมชนเมืองแห่งชาติ ครั้งที่ 1/2560
ประธานแจ้งในที่ประชุมทราบว่า ท่ามกลางบริบทของโลกเข้าสู่ยุคดิจิทัล มีการเชื่อมโยงที่มากขึ้น การแข่งขันสูงขึ้นและความแน่นอนน้อยลง ทั้งนี้สํานักงานกองทุนหมู่บ้านและชุมชนเมืองแห่งชาติ (สทบ.) เห็นความสําคัญของกองทุนหมู่บ้านที่เป็นกลไกในการผลักดันLocal Economyซึ่งเป็นเครือข่ายทีมีสมาชิกจํานวนมากกว่า 13 ล้านคน โดยมีกลไกที่สร้างการมีส่วนร่วมในรูปแบบประชาธิปไตยและการทํางานที่โปร่งใส มีการตรวจสอบทุกขั้นตอน ตามนโยบายกองทุนหมู่บ้านและชุมชนแห่งชาติเพื่อสร้างความเข้มแข็งด้านเศรษฐกิจ มุ่งเน้นการแก้ปัญหาและพัฒนาศักยภาพประชาชนให้อยู่ดีมีสุข การช่วยเหลือเกษตรกร ธุรกิจSMEวิสาหกิจชุมชน และหมู่บ้านทั่วประเทศ
ที่ประชุมได้พิจารณาและอนุมัติแผนงานโครงการและงบประมาณดําเนินงานของกองทุนหมู่บ้านและชุมชนเมืองแห่งชาติในปี 2560 เพิ่มเติมในอีก 8 แผนงาน ซึ่งจําแนกเป็น 6 กลุ่ม ได้แก่ แผนงาน/โครงการที่เป็นตัวชี้วัดแต่ไม่ได้รับการจัดสรร แผนงาน/โครงการที่สนับสนุนให้กับกองทุนหมู่บ้าน ภาคี เครือข่ายแผนงาน/โครงการพัฒนาศักยภาพกองทุนหมู่บ้าน แผนงาน/โครงการสนับสนุนการดําเนินงานของสํานักงาน และ งบบริหารสํานักงานรวมทั้งเพื่อสนับสนุนการ อนุมัติกองทุนต่าง ๆ ดังนี้ (1) กองทุนหมู่บ้านและชุมชนเมืองที่ดําเนินการต่อยอดโครงการเดิม จํานวน 30,922 กองทุน (2) กองทุนหมู่บ้านและชุมชนเมืองที่ดําเนินการโครงการใหม่ จํานวน 26,473 กองทุน (3) กองทุนหมู่บ้านและชุมชนเมืองที่มีทั้งดําเนินการต่อยอดโครงการเดิม พร้อมเสนอโครงการใหม่ จํานวน 2,196 กองทุน (4) กองทุนหมู่บ้านและชุมชนเมืองที่ยังไม่เคยรับงบประมาณตามโครงการเพิ่มความเข้มแข็งของเศรษฐกิจฐานราก จํานวน 4,685 กองทุน
**********************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กรมการขนส่งทางบก ออกมาตรการเยียวยาให้แก่ผู้ที่ใบอนุญาตขับรถสิ้นอายุในช่วงกรมการขนส่งทางบกงดให้บริการ [กระทรวงคมนาคม]
วันอังคารที่ 16 มิถุนายน 2563
กรมการขนส่งทางบก ออกมาตรการเยียวยาให้แก่ผู้ที่ใบอนุญาตขับรถสิ้นอายุในช่วงกรมการขนส่งทางบกงดให้บริการ [กระทรวงคมนาคม]
กรมการขนส่งทางบก ออกมาตรการเยียวยาให้แก่ผู้ที่ใบอนุญาตขับรถสิ้นอายุในช่วงกรมการขนส่งทางบกงดให้บริการ
กรมการขนส่งทางบก มาตรการเยียวยาให้แก่ผู้ที่ใบอนุญาตขับรถสิ้นอายุในช่วงกรมการขนส่งทางบกงดให้บริการ
(1) สําหรับผู้ที่ใบอนุญาตขับรถ ตามกฎหมายว่าด้วยรถยนต์ "สิ้นอายุเกิน 1 ปี" ในระหว่างวันที่ 31 มีนาคม 2563 ถึงวันที่ 30 กันยายน 2563
--> ยกเว้นการทดสอบข้อเขียน แต่ยังต้องเข้ารับการทดสอบสมรรถภาพของร่างกาย และอบรมภาคทฤษฎี ซึ่งเป็นการเยียวยาจากเดิม ที่ต้องเข้ารับเข้ารับการทดสอบสมรรถภาพของร่างกาย อบรมภาคทฤษฎี และทดสอบข้อเขียน
(2) สําหรับผู้ที่ใบอนุญาตขับรถ ตามกฎหมายว่าด้วยรถยนต์ "สิ้นอายุเกิน 3 ปี" ในระหว่างวันที่ 31 มีนาคม 2563 ถึงวันที่ 30 กันยายน 2563
--> ยกเว้นการทดสอบขับรถ แต่ยังต้องเข้ารับการทดสอบสมรรถภาพของร่างกาย อบรมภาคทฤษฎี และทดสอบข้อเขียน ซึ่งเป็นการเยียวยาจากเดิม ที่ต้องเข้ารับเข้ารับการทดสอบสมรรถภาพของร่างกาย อบรมภาคทฤษฎี ทดสอบข้อเขียน และทดสอบขับรถ
(3) สําหรับผู้ที่ใบอนุญาตเป็นผู้ขับรถ ตามกฎหมายว่าด้วยการขนส่งทางบก "สิ้นอายุเกิน 3 ปี" ในระหว่างวันที่ 31 มีนาคม 2563 ถึงวันที่ 30 กันยายน 2563
--> ยกเว้นการทดสอบขับรถ แต่ยังต้องเข้ารับการทดสอบสมรรถภาพของร่างกาย และอบรมภาคทฤษฎี ซึ่งเป็นการเยียวยาจากเดิม ที่ต้องเข้ารับเข้ารับการทดสอบสมรรถภาพของร่างกาย อบรมภาคทฤษฎี และทดสอบขับรถ ทั้งนี้ สําหรับใบอนุญาตเป็นผู้ขับรถ ประเภท ท. ต้องตรวจสอบประวัติอาชญากรรมด้วย
(4) สําหรับเอกสารประกอบคําขอรับหรือต่ออายุใบอนุญาตขับรถหรือผู้ประจํารถ เช่น ใบรับรอง แพทย์หนังสือรับรองการผ่านการอบรมและทดสอบ คําขอที่ยังดําเนินการไม่แล้วเสร็จ ผลผ่านการอบรมผ่านระบบ e-Learning ที่สิ้นอายุในระหว่างที่กรมการขนส่งทางบกงดให้บริการด้านใบอนุญาตขับรถ
--> อนุโลมให้ใช้ประกอบการดําเนินการด้านใบอนุญาตขับรถได้ไม่เกินวันที่ 30 กันยายน 2563
ทั้งนี้ การให้บริการด้านใบอนุญาตขับรถทุกชนิด ขอให้ประชาชนต้องจองคิวล่วงหน้า ผ่านแอปพลิเคชัน DLT Smart Queue เท่านั้น เพื่อให้สามารถบริหารจัดการคิวและจํานวนผู้ใช้บริการในแต่ละช่วงเวลาได้อย่างปลอดภัยตามมาตรการทางด้านสาธารณสุข
รัฐบาลไทย-ข่าวทำเนียบรัฐบาล-ก.อุตฯร่วมลงนามถวายพระพรสมเด็จพระเจ้าอยู่หัว เนื่องในโอกาสวันขึ้นปีใหม่
วันจันทร์ที่ 1 มกราคม 2561
ก.อุตฯร่วมลงนามถวายพระพรสมเด็จพระเจ้าอยู่หัว เนื่องในโอกาสวันขึ้นปีใหม่
กระทรวงอุตสาหกรรม ร่วมลงนามถวายพระพรสมเด็จพระเจ้าอยู่หัว เนื่องในโอกาสวันขึ้นปีใหม่ พุทธศักราช 2561
กระทรวงอุตสาหกรรม ร่วมลงนามถวายพระพรสมเด็จพระเจ้าอยู่หัว เนื่องในโอกาสวันขึ้นปีใหม่ พุทธศักราช 2561
วันนี้ (1 มกราคม 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม พร้อมด้วยนายพสุ โลหารชุน ปลัดกระทรวงอุตสาหกรรม และคณะผู้บริหารกระทรวงอุตสาหกรรม ร่วมลงนามถวายพระพรสมเด็จพระเจ้าอยู่หัว เนื่องในโอกาสวันขึ้นปีใหม่ พุทธศักราช 2561 ณ พระบรมมหาราชวัง
รัฐบาลไทย-ข่าวทำเนียบรัฐบาล-Q: เรามีศักยภาพในการตรวจคัดกรองผู้ป่วยจำนวน 100,000 คน ต่อวันจริงหรือไม่ ??
วันพฤหัสบดีที่ 9 เมษายน 2563
Q: เรามีศักยภาพในการตรวจคัดกรองผู้ป่วยจํานวน 100,000 คน ต่อวันจริงหรือไม่ ??
รัฐบาลมีศักยภาพในการตรวจผู้ป่วยจํานวน 100,000 คน ต่อวันจริงหรือไม่ ?
Q: เรามีศักยภาพในการตรวจคัดกรองผู้ป่วยจํานวน 100,000 คน ต่อวันจริงหรือไม่ ??
A: ศักยภาพตรวจได้วันละ 20,000 คน คือในกรุงเทพฯ 10,000 คน และต่างจังหวัด 10,000 คนและยังไม่มีความจําเป็นต้องตรวจหาผู้ติดเชื้อเพิ่มวันละ 100,000 คน เพราะจะตรงจเฉพาะผู้เสี่ยงติดเชื้อ
รัฐบาลไทย-ข่าวทำเนียบรัฐบาล-‘หม่อมเต่า’ ต้อนรับ ปลัดกระทรวงการจ้างงานฯ อียู กระชับความร่วมมือคุ้มครองแรงงาน
วันพฤหัสบดีที่ 13 กุมภาพันธ์ 2563
‘หม่อมเต่า’ ต้อนรับ ปลัดกระทรวงการจ้างงานฯ อียู กระชับความร่วมมือคุ้มครองแรงงาน
รัฐมนตรีว่าการกระทรวงแรงงาน ให้การต้อนรับ นายโยสต์ โคร์เทอ (Mr.Joost Korte) ปลัดกระทรวงการจ้างงาน กิจการสังคม และการหลอมรวมทางสังคมแห่งสหภาพยุโรป เข้าเยี่ยมคารวะหารือข้อราชการด้านแรงงาน กระชับความร่วมมือส่งเสริมคุ้มครองแรงงานไทย
และกระชับความร่วมมือ
รัฐมนตรีว่าการกระทรวงแรงงาน ให้การต้อนรับ นายโยสต์ โคร์เทอ (Mr.Joost Korte) ปลัดกระทรวงการจ้างงาน กิจการสังคม และการหลอมรวมทางสังคมแห่งสหภาพยุโรป เข้าเยี่ยมคารวะหารือข้อราชการด้านแรงงาน กระชับความร่วมมือส่งเสริมคุ้มครองแรงงานไทยและกระชับความร่วมมือระหว่างประเทศ
เมื่อวันที่ 13 กุมภาพันธ์ 2563 หม่อมราชวงศ์จัตุมงคล โสณกุล รัฐมนตรีว่าการกระทรวงแรงงานให้การต้อนรับ นายโยสต์ โคร์เทอ (Mr.Joost Korte) ปลัดกระทรวงการจ้างงาน กิจการสังคม และการหลอมรวมทางสังคมแห่งสหภาพยุโรปณ ห้องแสงสิงแก้ว ชั้น 5 อาคารกระทรวงแรงงาน โดยมี นายสุทธิ สุโกศล ปลัดกระทรวงแรงงาน พร้อมด้วยผู้บริหารระดับสูงกระทรวงแรงงาน เข้าร่วมในครั้งนี้ด้วย
สําหรับประเด็นการสนทนาของฝ่ายสหภาพยุโรป ได้แก่ การแลกเปลี่ยนความเห็นเกี่ยวกับ Thailand – EU Labour Dialogueซึ่งริเริ่มจากการเห็นพ้องร่วมกันทั้งสองฝ่าย เมื่อวันที่ 17 พฤษภาคม 2561 และขอบคุณที่กระทรวงแรงงานได้เชิญเข้าร่วมในการประชุมระดับสูงด้านแรงงาน ในวันที่ 13-14 กุมภาพันธ์ 2563 การชี้แจงสถานการณ์ของแรงงานไทยที่เก็บผลไม้ป่า (ลูกเบอร์รี่) ในพื้นที่รัฐสมาชิกสหภาพยุโรป ประเทศฟินแลนด์และประเทศสวีเดน
โดยเน้นย้ําให้สหภาพยุโรปให้การคุ้มครองแรงงานไทย การแสดงความชื่นชมประเทศไทยในการเป็นประเทศแรกในเอเชียที่ให้สัตยาบันพิธีสารส่วนเสริมอนุสัญญา ILOฉบับที่ 29 ว่าด้วยแรงงานบังคับ ค.ศ.1930 (P29) และอนุสัญญา ILO ฉบับที่ 188 ว่าด้วยการทํางานในภาคการประมง ค.ศ.2007โดยสหภาพยุโรปยังคงสนับสนุนความร่วมมือกับไทยต่อไปในการต่อต้านการใช้แรงงานบังคับ และการค้ามนุษย์โดยเฉพาะในภาคประมงซึ่งจะขยายความร่วมมือออกไปสู่ระดับภูมิภาคต่อไป และได้เน้นย้ําถึงประเด็นด้านแรงงานว่าเป็นประเด็นสําคัญที่เกี่ยวข้องกับการค้าและการเมืองระหว่างสหภาพยุโรปและประเทศไทยอีกด้วย
++++++++++++++++++
รัฐบาลไทย-ข่าวทำเนียบรัฐบาล-โฆษกรัฐบาลเผย การจัดหาที่ดินเป็นที่พักแรงงานต่างด้าวยังเป็นเพียงแนวคิด ชี้ต้องหาข้อสรุปร่วมทุกฝ่ายบนผลประโยชน์ของคนไทย
วันศุกร์ที่ 31 มีนาคม 2560
โฆษกรัฐบาลเผย การจัดหาที่ดินเป็นที่พักแรงงานต่างด้าวยังเป็นเพียงแนวคิด ชี้ต้องหาข้อสรุปร่วมทุกฝ่ายบนผลประโยชน์ของคนไทย
พลโท สรรเสริญ แก้วกําเนิด โฆษกประจําสํานักนายกรัฐมนตรี เผย การจัดหาที่ดินเป็นที่พักแรงงานต่างด้าวยังเป็นเพียงแนวคิด ชี้ต้องหาข้อสรุปร่วมทุกฝ่ายบนผลประโยชน์ของคนไทย แจงรัฐแก้ปัญหา สังคม-แรงงานครบวงจร พร้อมคํานึงถึงหลักสิทธิมนุษยชน
วันนี้ (31 มี.ค.60) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยถึงกรณีที่สื่อมวลชนนําเสนอข่าวว่า รัฐจะจัดหาที่ดินติดทะเลเพื่อเป็นที่พักอาศัยของแรงงานต่างด้าว ว่า เรื่องดังกล่าวยังเป็นเพียงแนวคิด ไม่ใช่ข้อยุติ เพราะหน่วยงานที่เกี่ยวข้อง เช่น กระทรวงแรงงาน กระทรวงทรัพยากรธรรมชาติและสิ่งแวดล้อม กรมโยธาธิการและผังเมือง และกรมที่ดิน จะต้องหารือร่วมกันถึงความเป็นไปได้ รวมทั้งรับฟังความคิดเห็นจากประชาชน นายจ้าง ลูกจ้าง เพื่อให้ได้ข้อสรุปที่สมเหตุสมผล
“ขณะนี้มีแรงงานต่างด้าวจํานวนมากในประเทศไทย รัฐบาลจึงต้องจัดระเบียบให้เหมาะสมโดยคํานึงถึงผลประโยชน์หรือผลที่จะกระทบต่อคนไทยก่อนเป็นลําดับแรก ไม่อยากให้มองว่าเป็นการดูแลคนอื่นมากกว่าคนไทย แต่ควรมองอย่างเป็นระบบและเปิดใจกว้าง เพราะอาชีพบางอย่างไม่มีคนไทยอยากทําแล้วจึงต้องอาศัยแรงงานต่างด้าว โดยรัฐต้องทํางานหลายมิติและจัดสวัสดิการดูแลแรงงานกลุ่มนี้ตามหลักสิทธิมนุษยชนด้วย”
ทั้งนี้ ที่ผ่านมาแรงงานต่างด้าว 3 สัญชาติ คือ ลาว พม่า กัมพูชา อยู่อาศัยเป็นชุมชนกระจัดกระจายไปในหลายพื้นที่ โดยเฉพาะจ.ระนอง และจ.สมุทรสาคร อันเป็นความสุ่มเสี่ยงต่อปัญหาอาชญากรรมและยาเสพติด โรคติดต่อ ขยะ ที่พักอาศัยไม่ได้มาตรฐาน ฯลฯ จึงเป็นที่มาของแนวคิดสร้างความเป็นระเบียบและป้องกันปัญหาทุกเรื่องในกลุ่มแรงงานต่างด้าวซึ่งมีจํานวนกว่า 50,000 คน ใน 13 จังหวัด โดยให้แต่ละจังหวัดไปพิจารณาจัดเขตพื้นที่ส่งเสริมที่พักอาศัยแรงงานต่างด้าว (Zoning) เพื่อให้สถานประกอบการและนายจ้าง นําแรงงานต่างด้าวเข้าพักอาศัย ควบคุมดูแล และบริหารจัดการได้อย่างมีประสิทธิภาพ
“ท่านนายกฯ เน้นย้ําว่า การแก้ไขปัญหาแรงงานต่างด้าวเป็นเรื่องเร่งด่วนที่รัฐบาลให้ความสําคัญ เพราะเกี่ยวข้องกับปัญหาอื่น ๆ เช่น การค้ามนุษย์ การทําประมงผิดกฎหมาย และปัญหาสังคม ซึ่งจําเป็นต้องทําอย่างครบวงจร ทั้งการปราบปรามผู้กระทําผิด และการสงเคราะห์ตามหลักสากลหรือพันธะสัญญาระหว่างประเทศ โดยอยากให้พี่น้องประชาชนหรือผู้ที่เห็นต่างเข้าใจเจตนารมณ์ที่แท้จริงของรัฐบาล วิพากษ์วิจารณ์บนพื้นฐานของเหตุผล เอาใจเขามาใส่ใจเรา ไม่ใช้ความรู้สึกตัดสินเพียงอย่างเดียว”
------------------
สํานักโฆษก